07/09/2022 | Administración LocalMunicipal
Betanzos
Bases para a concesión de axudas extraordinarias municipais de apoio ao pagamento da vivenda habitual

Mediante acordo adoptado pola Xunta de Goberno Local do Concello de Betanzos en data 25 de agosto de 2022 e decreto de corrección de erros de 01.09.2022, aprobáronse as “BASES PARA A CONCESIÓN DE AXUDAS EXTRAORDINARIAS MUNICIPAIS DE APOIO AO PAGAMENTO DA VIVENDA HABITUAL” financiadas coa achega provincial POS+adicional 1/2022 para gastos sociais extraordinarios. Esta convocatoria ten por obxecto a concesión de axudas ao pagamento da vivenda habitual, mediante adxudicación directa ás persoas inquilinas dun contrato de alugamento ou dun préstamo hipotecario dunha vivenda situada no Concello de Betanzos coa finalidade de contribuír a minimizar o impacto económico e social da COVID- 19 nas familias máis vulnerables.1. Poderán ser beneficiarias destas axudas as persoas físicas maiores de idade que na data da presentación da solicitude cumpran os seguintes requisitos: a) Ter a nacionalidade española ou residir legalmente en España, no caso das persoas estranxeiras. b) Ser titulares, en condición de persoa inquilina dun contrato de alugamento ou dun préstamo hipotecario dunha vivenda situada no Concello de Betanzos. c) Que a vivenda constitúa a súa residencia habitual, así como da súa unidade de convivencia. Para estes efectos, tanto a persoa beneficiaria como as demais persoas integrantes deben constar empadroadas na vivenda cunha antigüidade mínima de seis meses. d) Estar en situación de vulnerabilidade económica considerando isto cando o conxunto dos ingresos do ano 2021 dos membros da unidade de convivencia non superen, con carácter xeral 2 anualidades do IPREM vixente. Este límite ampliarase a 2,5 anualidades do IPREM vixente no caso de grupos de familias de especial consideración: familias numerosas, familias monoparentais, familias con persoas maiores ao cargo, familias con persoas con discapacidade ao cargo, familias acolledoras e familias vítimas de violencia de xénero. Os ingresos da unidade de convivencia calcularanse sumando a base impoñible xeral e a especial da declaración da renda das persoas físicas do ano 2021 de todos os membros da familia. Con carácter excepcional, as persoas afectadas por ERTE ou, no caso de autónomos ou réximes especiais que cesaran a súa actividade ou reduciran os ingresos en máis dun 75%, poderán solicitar que se teña en conta a súa situación económica actual.2. Non poderá concederse a axuda cando a persoa solicitante ou algunha das persoas integrantes da súa unidade de convivencia se atope nalgunha das situacións que a continuación se indican: a) Ser propietario ou usufrutuario dalgunha vivenda en España no caso de solicitar a axuda ao alugamento e dunha segunda vivenda no caso de optar pola axuda ao préstamo hipotecario. Para estes efectos, non se considerará que se posúe a propiedade ou o usufruto dunha vivenda se o dereito recae unicamente sobre unha parte alícuota desta e foi obtido por herdanza ou transmisión mortis causa sen testamento. Exceptuaranse deste requisito tamén ás persoas que, sendo titulares dunha vivenda, acrediten a non dispoñibilidade dela por causa de separación, divorcio ou por calquera outra causa allea á súa vontade ou cando a vivenda resulte inhabitable ou inaccesible por razón de discapacidade da persoa solicitante ou dalgún membro da súa unidade familiar. b) No caso de solicitar a axuda ao alugamento, ter parentesco en primeiro ou segundo grao de consanguinidade ou de afinidade coa persoa que teña a condición de arrendador da vivenda.1. A contía desta axuda será de ata 300 euros mensuais, sen que en ningún caso poida exceder do importe da renda do contrato ou da mensualidade do préstamo hipotecario. As axudas concedidas abonaranse de acordo coa normativa orzamentaria con cargo á aplicación orzamentaria 231/480.00 e ata un importe máximo de 50.000€. 2. A axuda concederase durante un período máximo de catro meses, podendo ter efectos retroactivos dende o 1 de xaneiro do 2022. A prioridade de concesión de mensualidades determinarase en función do menor resultado de aplicar a seguinte fórmula: ingresos da unidade de convivencia / contía límite de ingresos da unidade de convivencia.3. As axudas teñen un carácter finalista e van destinadas a facilitar medios para facer fronte ás consecuencias da crise provocada pola COVID-19 e a paliar o seu impacto económico e social sobre as familias en situación de vulnerabilidade.1. Solicitudes: A presentación de inscricións realizarase preferentemente a través da sede electrónica do Concello de Betanzos https://sede.betanzos. gal. Excepcionalmente as persoas que acrediten que non contan cós medios necesarios para realizalo por esta vía, poderán contactar cós servizos sociais.2. Documentación que se deberá achegar: a) Solicitude: Anexo b ) Fotocopia do contrato de alugamento ou fotocopia do préstamo hipotecario segundo o caso. c) Certificado de conta bancaria da que a persoa solicitante sexa titular. d) Xustificación bancaria do pagamento do alugueiro ou o préstamo hipotecario referido ás mensualidades para as que se solicita a axuda. No caso de que o xustificante sexa un recibo deberán constar, como mínimo, os seguintes datos; datos identificadores da persoa arrendadora, datos identificadores da persoa inquilina, identificación da vivenda, contía abonada, mes ao que se refire o pagamento e referencia expresa a que a mensualidade está pagada. e) De ser o caso, xustificación de estar afectado/a por un ERTE ou, no caso de autónomos, xustificante de cese de actividade ou redución de ingresos en máis dun 75%. f) De non autorizar á consulta, xustificante de empadroamento colectivo. g) Declaración responsable de que nin a persoa solicitante nin ningunha outra integrante da súa unidade de convivencia é propietaria ou usufrutuaria dalgunha vivenda en España no caso de solicitar a axuda ao alugamento e dunha segunda vivenda no caso de optar pola axuda ao préstamo hipotecario. h) Declaración responsable de que nin a persoa solicitante nin ningunha outra integrante da súa unidade de convivencia ten parentesco en primeiro ou segundo grao de consanguinidade ou de afinidade coa persoa que teña a condición de arrendador da vivenda. i) Declaración responsable de que todos os datos da solicitude son certos. j) Calquera outra documentación necesaria para acreditar o cumprimento dos requisitos establecidos. k) Declaración responsable de non atoparse incursa a persoa solicitante nas prohibicións recollidas no artigo 13 da Lei 38/2003, do 17 de novembro, xeral de subvencións. A declaración poderá ir asinada pola persoa solicitante ou representante legal, pai, nai ou titor. l) Certificación acreditativa de atoparse ao corrente no cumprimento das obrigas tributarias coa Axencia Tributaria estatal e autonómica, co concello de Betanzos e a Seguridade Social. Na solicitude o interesado autoriza ao Concello a consultar o cumprimento deste apartado. De non facelo, deberá o interesado aportar as certificacións acreditativas oportunas. De conformidade co artígo 28.2 da Lei 39/2015, de 1 de outubro, do Procedemento Administrativo Común das Administracións Públicas, o concello de Betanzos, e sempre que tecnicamente sexa posible, solicitará as certificacións que deban emitir a Axencia Estatal de Administración Tributaria, a Tesourería Xeral da Seguridade Social, a Axencia Tributaria de Galicia e o propio concello de Betanzos, para verificar o cumprimento deste apartado. Con todo, a persoa solicitante ou o seu representante poderán opoñerse expresamente á consulta ou obtención da documentación sinalada, debendo neste caso, presentar a documentación acreditativa nos termos previstos regulamentariamente, aportando as certificacións acreditativas oportunas. m) Declaración da persoa solicitante da subvención na que consten as subvencións e axudas solicitadas para o mesmo fin, tanto as aprobadas ou concedidas, como as pendentes, sexan públicas ou privadas. A declaración poderá ir asinada pola persoa solicitante ou representante legal, pai, nai ou titor. No caso de que a documentación non variase en relación coa presentada nas convocatorias anteriores, con base nos artigos 28 lei 39/2015, de 1 de outubro, de procedemento administrativo común das administracións públicas, non terá obriga de achegar: - Certificado do núm. de conta bancaria a nome do beneficiario onde realizar o ingreso Atendendo o principio de interoperabilidade os cidadáns non teñen que achegar os datos e documentos que obren en poder das Administracións Públicas, as cales utilizarán medios electrónicos para solicitar dita información sempre que, no caso de datos de carácter persoal, cóntese co consentimento dos interesados establecidos pola Lei Orgánica 15/1999, de Protección de Datos de Carácter Persoal, ou unha norma con rango de Lei así o determine, salvo que existan restricións conforme a normativa de aplicación aos datos e documentos solicitados. O citado consentimento poderá emitirse e solicitarse por medios electrónicos. Os interesados non estarán obrigados a achegar documentos que fosen elaborados por calquera Administración, con independencia de que a presentación dos citados documentos teña carácter preceptivo ou facultativo no procedemento de que se trate, sempre que o interesado expresase o seu consentimento a que sexan consultados ou solicitados devanditos documentos. Presumirase que a consulta ou obtención é autorizada polos interesados salvo que conste no procedemento a súa oposición expresa ou a lei especial aplicable requira consentimento expreso. No caso de que os documentos esixidos xa estivesen en poder do Concello, o solicitante, sempre que non transcorran máis de cinco anos desde a finalización do procedemento ao que correspondan, poderá facer uso do seu dereito a non presentalo, facendo constar a data e o órgano ou dependencia en que foron presentados ou emitidos. O Concello poderá establecer nas bases específicas de cada convocatoria as instancias tipo para a presentación da solicitude. Como anexo establécese un modelo de instancia tipo.3. Prazo de presentación: O prazo de presentación de solicitudes será de trinta días naturais a contar dende o día seguinte a publicación do extracto da convocatoria no Boletín Oficial da Provincia.1. Se a solicitude presentada non reunise os requisitos esixidos, requirirase a persoa solicitante para que no prazo de dez días hábiles a emende ou achegue os documentos preceptivos, advertíndoa de que, no caso de non atender o requirimento, se considerará que desiste da súa petición, de acordo co establecido no artigo 68 da Lei 39/2015, do 1 de outubro.2. Sen prexuízo do disposto nos punto anterior, a persoa solicitante poderá ser requirida para que achegue cantos datos, documentos complementarios e aclaracións resulten necesarios para a tramitación e resolución do procedemento.3. A resolución estimará, desestimará ou declarará a inadmisión da axuda ao pagamento da vivenda habitual. A resolución de concesión indicará a contía da axuda e as mensualidades subvencionadas. O concello aboará o importe da subvención concedida logo da presentación dos xustificantes bancarios do pagamento do alugueiro ou o préstamo hipotecario referido ás mensualidades para as que se solicita a axuda. No caso de que o xustificante sexa un recibo deberán constar, como mínimo, os seguintes datos; datos identificadores da persoa arrendadora, datos identificadores da persoa inquilina, identificación da vivenda, contía abonada, mes ao que se refire o pagamento e referencia expresa a que a mensualidade está pagada. Tendo en conta o carácter retroactivo da convocatoria, a xustificación poderanse presentar xunto coa solicitude. No caso de optar á súa presentación con posterioridade a concesión, a persoa beneficiaria disporá de quince días a contar dende a recepción da notificación para presentar a xustificación. O pago da subvención realizarase mediante transferencia bancaria á conta indicada pola persoa solicitante e titular do contrato de alugamento ou do préstamo hipotecario. Betanzos, 1 de setembro de 2022 A alcaldesa María Barral Varela